ХIинццалц, урок йолаялале, арахь а хезаш, классехь йоккха гIовгIа хуьлура, партанийн негIарш дIасадетташ, хIор а урок Iамо гIерташ хуьлура, лергаш дIа а къовлий, дикахо дагахь Iамо. Хезара хьехархочо стоьла тIе еттачу линейкин тата: «Ма е гIовгIа!», – олуш. Тахана а иштта хир ду моьттуш, оцу гIовгIанехула, къайллаха, сайн метте кхача лерина вара со. Амма тахана тийна дара, кIирандийнан Iуьйранна санна. Схьадиллинчу корехула сайн накъостий гира суна, уьш шайн-шайн меттехь охьахевшина бара, ткъа мосье Амель, шен кхераме линейка пхьаьрса кIелахь а йолуш, дIасалелаш вара.